અમદાવાદઃ આણંદના કરમસદની જમીનને લઈને છેલ્લા કેટલાય દિવસથી વિવાદ ચાલી રહ્યો છે. આ મામલે આજે આણંદ ખાતે સાંસદ દિલીપ પટેલ અને પોલીસ વચ્ચે ઉગ્ર બોલાચાલીનો એક વીડિયો સામે આવ્યો છે. જેમાં સાંસદ દ્વારા પોલીસ સાથે ઉદ્દત વર્તન કરાયું હોવાનું જોવા મળી રહ્યું છે. સાંસદ દિલીપ પટેલ પોલીસ સાથે દાદાગીરી કરી રહ્યા હતાં. આસપાસના લોકો દિલીપ પટેલને સમજાવી રહ્યા હોવા છતાં તેઓ શાંત થયા ન હતા. આ ઘટના સમયે આસપાસના લોકો પણ ત્યાં જમા થઇ ગયા હતા.